Siw (49) og Georg (66) fikk tvillinger
Men foreldrene er ikke alene om å få barn i godt voksen alder.I Norge var det i fjor 61 prosent flere kvinner over 40 som fikk barn sammenlignet med ti år tidligere. Fem av disse mammaene var 49 år gamle, som Siw. Terje Sørdal, ansvarlig lege og gynekolog ved fertilitetsklinikken Medicus i Trondheim, mener det er to hovedårsaker til at stadig flere kvinner får barn i 40-årene. - De ønsker å oppleve mer først, ta en utdanning og få en karriere. Og plutselig er de blitt 40. Samtidig går mange parforhold i oppløsning. Når hun så treffer en ny mann kan de ønske seg et kjærlighetsbarn, men da er begge ofte blitt eldre, sier Sørdal til VG. I dag forteller Siw og Georg Ulvehøj sin historie i VG papir og VG+. Om hvorfor det tok så lang tid, hvordan det er å være 49 år og gravid, og livet som småbarnsforeldre. I tillegg til deres tanker om framtiden. Les hele historien i VG+: Foreldre på grensen - Jeg skulle gjerne hatt barn 10 år tidligere hvis jeg hadde hatt muligheten. Det er ikke noe mål å være geriatrisk pasient og få barn, sier Siw. Hun vil absolutt ikke vil anbefale andre å vente så lenge.Ekteparet vet at det er risikofylt, og de forstår at mange har motforestillinger mot å skaffe barn i så høy alder. - Det er greit at folk har slike meninger. Men ingen kan sette seg inn i mitt liv og mine forutsetninger, mener Georg. Når barna begynner på videregående vil han og Siw være henholdsvis 82 og 65 år. Tett på nett: Hvordan er det å bli foreldre sent i livet? Siw og Georg Ulvehøj svarer i morgen fra klokken 10. Send inn spørsmål her!Georg steriliserte seg for over 30 år siden og det skulle egentlig ikke være mulig å få reversert inngrepet etter så lang tid. Men bare få måneder etter at sædlederne var sydd sammen, var det full sædproduksjon. - Vi vil vise at det går. Nesten ingen kvinner over 45 år får barn, ifølge statistikken. Vi er beviset på at statistikken tar feil, sier Georg.
I april kom Frida Sofia og Georg Alexander til verden. Tvillingene må være blant Norges mest etterlengtede.